Zoologie. De Rhinocerote tichorhno. 227 
dine forti, cujus fragmentum insigne in capitis sinistro latere restat, musculi 
temporalis mammalium viventium more inseritur. : Formam exhibet oblon- 
gam et magnitudinem pro animalis mole satis magnam. 
Musculus masseter. Utriusque lateris mandibulae ramus facie exteriore 
fibris musculosis et tendinosis obtectus observatur, quae ab arcu ZyYgomatico 
ortie ad mandibulae inferiorem marginem tendunt, sine dubio igitur mus- 
culi masseteris partes considerandae sunt. 
E processu articulari ossis temporum, pone faciem ejus articularem con- 
spicuo, fibrae musculosae tendinosis intermixtae originem ducunt, quae 
mandibulae margini posteriori infra condylum inseruntur, ita ut vel mus- 
culum peculiarem vel portionem accessoriam musculi masseteris efficiant. 
Musculi pterygoidei. Ab alis pterygoideis, in nostra specie, ut in parte 
osteologica exponamus, minus evolutis, nec etiam fossam pterygoideam satis 
distinctam efficientibus, fibrae musculares ad interiorem mandibulae ramo- 
rum faciem tendunt, quae musculos pterygoideos aperto repraesentant. 
Praeter musculorum rudimenta modo descripta capitis variis partibus, 
nominatim occipitis basi, fibrae musculares adhaerent, quae tamen in massas 
musculares minus distinctas et ad mammalium viventium partes analogas 
tute referendas conjunctae non amplius inveniuntur. Qua de causa fusiorem 
earum descriptionem omittere debemus. 
Quod attinet ad musculos in pedum partibus apicalibus supra descriptis con- 
spicuos pariter tacere debemus. In pedum uno sinistro maxima ex parte desunt, 
vel calore mutati et deperditi inveniuntur. In altero (dextro) pede, qui integer 
restitit, musculi quidem pariter bene conservati videntur, sed fusiores de iis 
observationes institui haud potuerunt, quum pes integer servandus esset. 
( #. 
Tendines. 
In pede integro ceterum partis inferioris tendinis Achillis distinctissima 
apparent rudimenta (cf. Tab. IV. fig. 2) fibrarum tendinearum exsiccatarum 
; 29* 
